smcproject/ml-wiki-sentences huggingface dataset:
ബ്രിട്ടീഷ്‌ ഭരണത്തിനെതിരെയുള്ള ലഘുലേഖകൾ  അച്ചടിച്ച്‌ വിതരണം ചെയ്യുക, വിപ്ലവകാരികൾക്ക്‌ അഭയം നൽകുക, കൈബോംബുകൾ ഉണ്ടാക്കുക എന്നു തുടങ്ങി സ്വാതന്ത്ര്യം എന്ന പരമലക്ഷ്യത്തിനു വേണ്ടി പ്രവർത്തിച്ചിരുന്ന ബിസ്മിലും കൂട്ടരും ബ്രിട്ടീഷ്‌ സർക്കാരിനെ നിരന്തരം അലട്ടിയിരുന്ന ഒരു തലവേദനതന്നെയായിരുന്നു.
ഇവരുടെ പ്രവർത്തനങ്ങളിൽ വളരെ ശ്രദ്ധേയമായവ കാക്കോരി തീവണ്ടി കവർച്ചയും പഞ്ചാബ്‌ നിയമസഭയുടെ നേർക്ക്‌ നടത്തിയ ബോംബാക്രമണവുമാണ്‌.
'ബിസ്മിൽ' എന്നത്‌ രാം പ്രസാദിന്റെ തൂലികാ നാമമായിരുന്നു.
രാം , അഗ്യത് , ബിസ്മിൽ എന്നീ പേരുകളിൽ അദ്ദേഹം നിരവധി ഹിന്ദി/ഉറുദു കവിതകൾ എഴുതിയിട്ടുണ്ട്‌.
അദ്ദേഹത്തിന്റെ ആത്മകഥയുടെ ഒടുവിൽ അദ്ദേഹം ചില തിരഞ്ഞെടുത്ത കവിതകളും ചേർത്തിട്ടുണ്ട്‌.
രാം പ്രസാദ്‌ ബിസ്മിൽ എഴുതിയ ഓരോ വരിയും രാഷ്ട്രപ്രേമം തുടിക്കുന്നവയായിരുന്നു.
സർഫറോഷി കി തമന്ന എന്ന ഗാനം അദ്ദേഹത്തിന്റെ രചനയാണ്.
1897-ൽ ഉത്തർപ്രദേശിലെ ഷാജഹാൻപൂർ എന്ന സ്ഥലത്താണ്‌ പ്രസാദ് ബിസ്മിൽ ജനിച്ചത്.
അദ്ദേഹത്തിന്റെ പൂർവികർ ഗ്വാളിയോർ സ്വദേശികളായിരുന്നു.
രാം പ്രസാദിന്റെ അച്ഛൻ മുരളീധർ, ഷാജഹാൻപൂർ നഗരസഭയിലെ ജോലിക്കാരനായിരുന്നു.
ഷാജഹാൻപൂരിൽ നിന്നുമുള്ള മറ്റൊരു വിപ്ലവകാരിയായിരുന്ന അഷ്ഫഖുള്ള ഖാനുമായി രാം പ്രസാദ് ഊഷ്മളമായ സുഹൃദ്ബന്ധം പുലർത്തിയിരുന്നു.
ചലചിത്ര ആവിഷ്കാരങ്ങൾ ദ ലെജൻഡ് ഓഫ് ഭഗത്‌സിംഗ് എന്ന ബോളിവുഡ് സിനിമയിൽ ഭഗത്‌ സിംഗിന്റെ ഉള്ളിൽ രാഷ്ട്രപ്രേമത്തിന്റെ അഗ്നി ജ്വലിപ്പിച്ചത് രാം പ്രസാദ് ബിസ്മിൽ ആണെന്നു ചിത്രീകരിച്ചിരിയ്ക്കുന്നു.
ഗണേഷ് യാദവ് എന്ന നടനാണ്‌ ഈ സിനിമയിൽ രാം പ്രസാദ് ബിസ്മിലിന്റെ വേഷം ചെയ്തിട്ടുള്ളത്.
രംഗ് ദേ ബസന്തി എന്ന ഹിന്ദി ചിത്രത്തിൽ പ്രധാനപ്പെട്ട കഥാപാത്രമാണ്‌ രാം പ്രസാദ് ബിസ്മിൽ, അതുൽ കുൽക്കർണ്ണി എന്ന നടനാണ്‌ രംഗ് ദേ ബസന്തിയിൽ രാം പ്രസാദ് ബിസ്മിലിനെ അവതരിപ്പിച്ചിട്ടുള്ളത്.
അവലംബം ↑ രാം പ്രസാദ് ബിസ്മിൽ എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ബാഹ്യ ലിങ്കുകൾ രാം പ്രസാദ് ബിസ്മിൽ എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) Constitution of Hindustan Republican Association Books of Ram Prasad Bismil in worldcat
രാം വിലാസ് പാസ്വാൻ
ഒൻപത് തവണ ലോക്സഭാംഗവും രണ്ട് തവണ രാജ്യസഭാംഗവും ഏഴ് തവണ കേന്ദ്ര മന്ത്രിയുമായിരുന്ന ബീഹാറിൽ നിന്നുള്ള ലോക്ജനശക്തി പാർട്ടി നേതാവായിരുന്നു രാം വിലാസ് പസ്വാൻ.
(1946-2020) വാർധക്യ സഹജമായ അസുഖങ്ങൾക്ക് ചികിത്സയിലിരിക്കെ 2020 ഒക്ടോബർ 8ന് അന്തരിച്ചു.
ബീഹാറിലെ ഖഗാരിയ ജില്ലയിലെ ശഖർബാനിയയിലെ ഒരു ദളിത് കുടുംബത്തിൽ ജമുൻ പസ്വാൻ്റെയും സിയ ദേവിയുടേയും മകനായി 1946 ജൂലൈ 5 ന് ജനിച്ചു.
പട്ന യൂണിവേഴ്സിറ്റിയിലും കോസി കോളേജിലുമായി വിദ്യാഭ്യസം പൂർത്തിയാക്കിയ പസ്വാൻ 1969-ൽ ബീഹാർ പോലീസിലെ ഡി.എസ്.പിയായി ജോലി ചെയ്തിരുന്നു എങ്കിലും പിന്നീട് ഉദ്യോഗം രാജി വച്ച് രാഷ്ട്രീയത്തിലിറങ്ങി രാഷ്ട്രീയ ജീവിതം
1969-ൽ ഇരുപത്തിമൂന്നാം വയസിൽ സംയുക്ത സോഷ്യലിസ്റ്റ്  പാർട്ടിയിൽ ചേർന്നതോടെയാണ് പാസ്വാൻ്റെ രാഷ്ട്രീയ ജീവിതമാരംഭിക്കുന്നത്.
1969-ൽ തന്നെ എസ്‌.
എസ്.പി സ്ഥാനാർത്ഥിയായി അലൗളി മണ്ഡലത്തിൽ നിന്ന് ബീഹാർ നിയമസഭയിലേക്ക് മത്സരിച്ച് ജയിച്ചു.
പിന്നീട് ഒൻപത് തവണ ലോക്സഭയിലേക്കും രണ്ട് തവണ രാജ്യസഭയിലേക്കും തിരഞ്ഞെടുക്കപ്പെട്ടു.
ഏഴ് തവണ കേന്ദ്ര മന്ത്രിയായും പ്രവർത്തിച്ചു.
പ്രധാന പദവികളിൽ 1969 : സംയുക്ത സോഷ്യലിസ്റ്റ് പാർട്ടി അംഗം 1969 : ബീഹാർ നിയമസഭാംഗം, അലൗളി മണ്ഡലം 1972 : വീണ്ടും നിയമസഭയിലേക്ക് മത്സരിച്ചെങ്കിലും പരാജയം 1974 : ജനറൽ സെക്രട്ടറി, ഭാരതീയ ലോക്ദൾ 1977 : ജനതാ പാർട്ടി അംഗം 1977 : ലോക്സഭാംഗം, (1) ഹാജിപ്പൂർ 1980 : ലോക്സഭാംഗം, (2) ഹാജിപ്പൂർ 1984 : ലോക്സഭയിലേക്ക്  ഹാജിപ്പൂരിൽ നിന്ന് മത്സരിച്ചെങ്കിലും പരാജയപ്പെട്ടു 1989 : ലോക്സഭാംഗം, (3) ഹാജിപ്പൂർ 1989-1990 : കേന്ദ്ര തൊഴിൽ വകുപ്പ് മന്ത്രി (1) 1991 : ലോക്സഭാംഗം, (4) റോസരൊ 1996 : ലോക്സഭാംഗം, (5) ഹാജിപ്പൂർ 1996-1997 : ലോക്സഭ ലീഡർ 1996-1998 : കേന്ദ്ര റെയിൽവേ മന്ത്രി (2) 1998 : ലോക്സഭാംഗം, (6) ഹാജിപ്പൂർ 1999 : ലോക്സഭാംഗം, (7) ഹാജിപ്പൂർ 1999-2001 : കേന്ദ്ര ഇൻഫർമേഷൻ ടെക്നോളജി, കമ്മ്യൂണിക്കേഷൻസ്  വകുപ്പ് മന്ത്രി (3) 2000 : ജനതാദൾ വിട്ട് ലോക് ജനശക്തി പാർട്ടി രൂപീകരിച്ചു 2001-2002 : കേന്ദ്ര, കൽക്കരി വകുപ്പ് മന്ത്രി (4) 2002 : എൻ.ഡി.എ വിട്ട് യു.പി.എയിൽ ചേർന്നു 2004 : ലോക്സഭാംഗം, (8) ഹാജിപ്പൂർ 2004-2009 : കേന്ദ്ര രാസവള, കെമിക്കൽസ് വകുപ്പ് മന്ത്രി (5) 2009 : ഹാജിപ്പൂരിൽ നിന്ന് ലോക്സഭയിലേക്ക് മത്സരിച്ചെങ്കിലും പരാജയപ്പെട്ടു 2010-2014 : രാജ്യസഭാംഗം, ബീഹാർ 2014 : ലോക്സഭാംഗം, (9) ഹാജിപ്പൂർ 2014-2019 : കേന്ദ്ര ഭക്ഷ്യ, പൊതുവിതരണ വകുപ്പ് മന്ത്രി (6) 2019-2020 : രാജ്യസഭാംഗം, ബീഹാർ, കേന്ദ്ര ഭക്ഷ്യ പൊതുവിതരണ വകുപ്പ് മന്ത്രി (7) 2020 ഒക്ടോബർ 8 ന് നിര്യാതനായി കേന്ദ്ര മന്ത്രി
ഏഴ് തവണ കേന്ദ്ര മന്ത്രിയായിരുന്ന പസ്വാൻ ഒരു സീസൺഡ് പൊളിറ്റിഷ്യൻ എന്നാണ് ദേശീയ രാഷ്ട്രീയത്തിൽ അറിയപ്പെട്ടിരുന്നത്.
യു.പി.എ, എൻ.ഡി.എ മുന്നണികളിൽ നിന്ന് രാഷ്ട്രീയ കാറ്റ് നോക്കി അങ്ങോട്ടുമിങ്ങോട്ടും ചാഞ്ചാടുന്നതിൽ അതീവ വൈഭവമാണ് പസ്വാൻ എന്ന നേതാവിനെ ദേശീയ രാഷ്ട്രീയത്തിൽ ശ്രദ്ധേയനാക്കിയത്
ആദ്യമായി  കേന്ദ്ര മന്ത്രിയാവുന്നത് 1989-ലെ വി.പി.സിംഗ് മന്ത്രിസഭയിലെ തൊഴിൽ വകുപ്പ് മന്ത്രിയായിട്ടാണ്.
1996-1998 വർഷങ്ങളിൽ  റെയിൽവേ വകുപ്പ് മന്ത്രിയായിരുന്ന പസ്വാൻ 1999-ൽ എ.ബി. വാജ്പേയി നയിച്ച എൻ.ഡി.എ. മന്ത്രിസഭയിൽ ഐ.ടി, കൽക്കരി വകുപ്പുകളുടെ മന്ത്രിയായിരുന്നു.
2002-ൽ മന്ത്രി പദം രാജിവെച്ച് എൻ.ഡി.എ. വിട്ട പസ്വാൻ 2004-2009-ലെ ഒന്നാം യു.പി.എ സർക്കാരിൽ രാസവള, കെമിക്കൽ വകുപ്പ് മന്ത്രിയായിരുന്നു.
പിന്നീടുള്ള ധ്രൂവീകരണത്തിൽ 2014-ൽ യു.പി.എ വിട്ട് വീണ്ടും എൻ.ഡി.എയിൽ ചേർന്നു 2014 മുതൽ 2020 വരെ കേന്ദ്ര ഭക്ഷ്യ പൊതുവിതരണ വകുപ്പ് മന്ത്രിയായും പ്രവർത്തിച്ചു സ്വകാര്യ ജീവിതം ഭാര്യമാർ : രാജ് കുമാരി ദേവി 1969-ൽ വിവാഹം, 1981-ൽ വിവാഹമോചനം മക്കൾ : ഉഷ, ആശ റീന ശർമ്മ : 1989-മുതൽ മക്കൾ : ചിരാഗ് പസ്വാൻ എം.പി., നിശ പസ്വാൻ മരണം
വാർധക്യ സഹജമായ അസുഖങ്ങൾക്ക് ചികിത്സയിലിരിക്കവെ
2020 ഒക്ടോബർ എട്ടിന് നിര്യാതനായി.
രാം സിംഗ് കുക ഇംഗ്ലീഷ് വിലാസം https://ml.wikipedia.org/wiki/Ram_Singh_Kuka
ശ്രീ സദ്ഗുരു രാം സിംഗ് കുക എന്നറിയപ്പെടുന്ന സത്ഗുരു രാം സിംഗ് (ഫെബ്രുവരി 3, 1816)?
ബ്രിട്ടീഷ് വസ്തുക്കളുടെയും സേവനങ്ങളുടെയും രാഷ്ട്രീയ ആയുധമെന്ന നിലയിൽ നിസ്സഹകരണവും ബഹിഷ്കരണവും ഉപയോഗിക്കുന്ന ആദ്യ ഇന്ത്യക്കാരനാണ്.
2016-ൽ സത്ഗുരു റാംസിങ്ങിന്റെ 200-ാം വാർഷികം ആഘോഷിക്കുവാൻ ഇന്ത്യാ ഗവൺമെന്റ് ഔദ്യോഗികമായി തീരുമാനിച്ചു.
പിന്നീട് ഇദ്ദേഹം നാംധാരി സിഖുമതത്തിന്റെ സ്ഥാപകനാവുകയും ചെയ്തു.
കൗർ, ജസ്സാ സിങ് എന്നിവർക്ക് സത്ഗുരു രാം സിംഗ് ജനിച്ചു.
ലുധിയാനയിലെ ശ്രീ ഭൈനി സാഹിബിന് അടുത്തുള്ള റിയാൻ ഗ്രാമത്തിൽ ജീവിച്ചു.
യുവാവായിരിക്കുമ്പോൾ രാം സിംഗ് ബഗഗെൽ റെജിമെന്റിൽ, മഹാരാജ രഞ്ജിത് സിങ്ങിന്റെ സൈന്യത്തിൽ സേവനം അനുഷ്ടിച്ചിട്ടുണ്ട്.
അദ്ദേഹം അച്ചടക്കമുള്ള ജീവിതം നയിച്ച് മതഭക്തരായ തന്റെ സഹചാരികളെ പ്രചോദിപ്പിക്കുകയും ചെയ്തു.
സിഖ് സൈന്യത്തിന്റെ പെരുമാറ്റത്തെക്കുറിച്ച് അദ്ദേഹം വിമർശിക്കുമായിരുന്നു.
സിഖുകാരുടെ മൂല്യങ്ങളുടെ തകർച്ചയെ അദ്ദേഹത്തെ പൊതുവേ നിരാശനാക്കി.
നാംധാരി സിഖിസം സ്ഥാപിക്കാനുള്ള പങ്ക്
1857 ഏപ്രിൽ 12 ന് സത്ഗുരു രാം സിംഗ് അഞ്ച് ശിഷ്യന്മാരും ചേർന്ന് അമൃത് സഞ്ചറിൽ (a Sikh form of Baptism) നാംധാരി വിഭാഗം സ്ഥാപിച്ചു.
അന്നത്തെ നാംധാരി വിഭാഗത്തിന്റെ കാമ്പ് നിർമ്മിച്ച ചെറുപ്പക്കാരായ കൃഷിക്കാരും നെയ്ത്തുകാരോടൊപ്പം സത്യാഗുരു രാം സിംഗ് ശ്രീ ഭൈനി സാഹിബിൽ ഒരു വെളുത്ത ത്രികോണ പതാക ഉയർത്തി.
ശിഷ്യന്മാർക്ക് അവരുടെ ഹൃദയത്തിലും ആത്മാവിലും ദൈവത്തിന്റെ പേര് നൽകിക്കൊണ്ട്സത്ഗുരു രാം സിംഗ് അദ്ദേഹത്തിന്റെ നാംധാരി വിഭാഗത്തിന് നാമകരണം ചെയ്തു.
ഉയർന്ന ധാർമ്മിക മൂല്യങ്ങളും തത്ത്വജ്ഞാനങ്ങളും ഉള്ള ഒരാൾ മാത്രമേ രാഷ്ട്രത്തിന്റെയും സമൂഹത്തിൻറെയും ഉത്തരവാദിത്തത്തിൽ ജീവിക്കാൻ കഴിയു എന്ന് സത്ഗുരു രാം സിംഗ് വിശ്വസിച്ചിരുന്നു.
ഇന്ത്യൻ സ്വാതന്ത്ര്യ സമരത്തിൽ പങ്കു വഹിക്കുക
ബ്രിട്ടാനിക്ക എൻസൈക്ലോപീഡിയ വിവരിക്കുന്നതനുസരിച്ച് രാം സിംഗ് സിഖ് തത്ത്വചിന്തകനും പരിഷ്കരണ പ്രവർത്തകനുമായിരുന്നു.
ബ്രിട്ടനിലെ വ്യാപാരികളും സേവനങ്ങളും രാഷ്ട്രീയ ആയുധമെന്ന നിലയിൽ ബഹിഷ്കരിക്കാനുള്ള സ്വാതന്ത്ര്യം കാണിച്ച ആദ്യ ഇന്ത്യക്കാരനാണ്.
ബ്രിട്ടീഷുകാരിൽ നിന്ന് ഇന്ത്യയെ രക്ഷിക്കാൻ രാം സിംഗ് റഷ്യയോട് അപേക്ഷിച്ചു.
എന്നാൽ, റഷ്യ , ബ്രിട്ടനുമായി യുദ്ധത്തെ നേരിടാൻ ആഗ്രഹിച്ചിരുന്നില്ല.
ബാക്കി ദിവസങ്ങൾ ജയിൽവാസവും നാടുകടത്തലും ആയി രാം സിംഗ് ചെലവഴിച്ചു.
ജയിലിൽ നിന്ന് മോചിതനായ ശേഷം അദ്ദേഹം റംഗൂണിലേയ്ക്ക് നാടുകടത്തപ്പെട്ടു.
അവിടെ അദ്ദേഹം പതിനാലു വർഷത്തോളം ഒരു സംസ്ഥാന തടവുകാരനായി കഴിയുകയായിരുന്നു.
സാമൂഹ്യ പരിഷ്കാരങ്ങൾ
വൈദിക ചടങ്ങുകളുമായും ബ്രാഹ്മണ പുരോഹിതന്മാരുമായും ചേർന്ന് ആനന്ദ് കാരജ് എന്ന ലളിതമായ ഒരു വിവാഹ സംവിധാനം രാം സിംഗ് അവതരിപ്പിച്ചു.
സാധാരണ ജനങ്ങളുടെ ജീവിതത്തിൽ ഈ സാമൂഹിക പരിഷ്കാരത്തിന് നല്ല പ്രചാരം ഉണ്ടായിരുന്നു.
സദ്ഗുരുവിന്റെ നിർദ്ദേശപ്രകാരം ശ്രീ ഗുരു ഗ്രന്ഥ സാഹിബിന്റെയും സത്ഗുരുയുടെയും മുന്നിൽ ഗുരുദ്വാരകളിൽ വിവാഹങ്ങൾ നടന്നിരുന്നു.
പാരിതോഷികങ്ങളോ സ്ത്രീധനമോ അനുവദിച്ചിരുന്നില്ല.
കല്യാണ ചടങ്ങ് കഴിഞ്ഞാൽ എല്ലാവരും ലങ്കറിൽ (കമ്മ്യൂണിറ്റി അടുക്കള) ഭക്ഷണം കഴിച്ചിരുന്നു.
ആനന്ദ് കാരജ് സമ്പ്രദായം ദരിദ്രരുടെ പെൺമക്കളെ വിവാഹം കഴിക്കുന്നതിന്റെ സാമ്പത്തിക ബുദ്ധിമുട്ടുകൾ തടസ്സമായില്ല.
പെൺഭ്രൂണഹത്യയും പഞ്ചാബിൽ പെൺകുട്ടികളെ കൊല്ലുന്നതും ആയ മോശം രീതിയെ രാം സിംഗ് നിരോധിച്ചിരുന്നു.
രാം പുനിയാനി ഇംഗ്ലീഷ് വിലാസം https://ml.wikipedia.org/wiki/Ram_Puniyani
രാംപുനിയാനി (ഇംഗ്ലീഷ്:Ram Puniyani)1945 ആഗസ്റ്റ്‌ 25 ന് ജനിച്ചു.
2004  ഡിസംബർ വരെ ഇന്ത്യൻ ഇൻസ്റ്റിറ്റ്യൂട്ട് ഓഫ് ടെക്നോളജി ബോംബെ (ഐ.ഐ.ടി. ബോംബെ) യിൽ ബയോമെഡിക്കൽ എഞ്ചിനീയറിംഗ് അധ്യാപകനായിരുന്നു.
പിന്നീട് ഇന്ത്യയിലെ സാമുദായിക സൗഹാർദത്തിനു വേണ്ടി മുഴുവൻ സമയം പ്രവർത്തിക്കുന്നതിന് ആ ജോലി രാജിവെച്ചു.
ഫാസിസത്തിനും മതമൗലികവാദത്തിനുമെതിരെയുള്ള പോരാട്ടത്തിന്റെ മുന്നണിയിൽ തന്നെ രാംപുനിയാനിയുണ്ട് .
അഖിലേന്ത്യാ സെകുലർ ഫോറം, സെന്റർ ഫോർ സ്റ്റഡി ഓഫ് സൊസൈറ്റി ആൻഡ്‌ സെകുലറിസം, അന്ഹദ്( ANHAD )തുടങ്ങിയ സംഘടനകളുമായി ബന്ധപ്പെട്ട് പ്രവർത്തിച്ചുവരുന്നു.
മുംബൈയിലെ പവായ് എന്ന സ്ഥലത്താണ് ഇപ്പോൾ താമസം.
പുസ്തകങ്ങൾ ഇന്ത്യൻ ഡെമോക്രസി പ്ലുരലിസം ആൻഡ്‌ മൈനോറിറ്റി സെക്കന്റ്‌ അസ്സാസിനേഷൻ ഓഫ് ഗാന്ധി ടെററിസം ഫാക്ട്സ് വേർസസ് മിത്ത്സ് മുംബൈ പോസ്റ്റ് 26/11 മിത്ത് ഓഫ് വൈബ്രൻഡ് ഗുജറാത്ത്-ഏൻ ഇ-ഡൈജസ്റ്റ് (സമാഹരണം) പുരസ്ക്കാരങ്ങൾ മഹാരാഷ്ട്ര ഫൌണ്ടേഷൻ അവാർഡ്‌ ഫോർ സോഷ്യൽ അവൈർനെസ്സ് (2002) അസോസിയേഷൻ ഫോർ കമ്മ്യുണൽ ഹാർമണി ഇൻ ഏഷ്യ സ്റ്റാർ അവാർഡ്‌ (2004) ഇന്ദിരാഗാന്ധി ദേശീയോദ്ഗ്രഥന പുരസ്കാരം (2006) ദേശീയ സാമൂഹ്യ സൗഹാർദ പുരസ്കാരം (2007) അവലംബം ↑ ↑ http://www.anhadin.net/IMG/pdf/Myth_of_Vibrant_Gujarat_EDigest.pdf ↑ ↑ ↑ ↑ http://www.topnews.in/national-communal-harmony-awards-2007-announced-217057
രാം ബിഹാരി അറോറ ഇംഗ്ലീഷ് വിലാസം https://ml.wikipedia.org/wiki/Ram_Behari_Arora
ഇന്ത്യൻ ഫാർമക്കോളജിസ്റ്റും മെഡിക്കൽ അക്കാദമികും ഇന്ത്യൻ സംസ്ഥാനമായ രാജസ്ഥാനിലെ ആദ്യത്തെ മെഡിക്കൽ കോളേജായ സവായ് മാൻസിംഗ് മെഡിക്കൽ കോളേജിലെ ഫാർമക്കോളജി വിഭാഗത്തിന്റെ സ്ഥാപക തലവനുമായിരുന്നു രാം ബെഹാരി അറോറ (1917–1997).
നാഷണൽ അക്കാദമി ഓഫ് മെഡിക്കൽ സയൻസസിന്റെ സ്ഥാപക കൂട്ടാളികളിൽ ഒരാളായിരുന്നു അദ്ദേഹം.
1917 മാർച്ച് 31 ന് ജനിച്ച അറോറ കാർഡിയോവാസ്കുലർ ഫാർമക്കോതെറാപ്പിറ്റിക്സ് മേഖലയിലെ സംഭാവനകളാൽ പ്രശസ്തനായിരുന്നു.
പരമ്പരാഗത ഇന്ത്യൻ വൈദ്യശാസ്ത്രത്തെക്കുറിച്ച് ഗവേഷണം നടത്തിയ അദ്ദേഹം ഈ വിഷയത്തിൽ നിരവധി മെഡിക്കൽ പ്രബന്ധങ്ങൾ പ്രസിദ്ധീകരിച്ചു.
അദ്ദേഹത്തിന്റെ ലേഖനങ്ങൾ പല എഴുത്തുകാരും ഉദ്ധരിച്ചിട്ടുണ്ട്.
ശാസ്ത്ര ഗവേഷണത്തിനായുള്ള ഇന്ത്യാ ഗവൺമെന്റിന്റെ പരമോന്നത ഏജൻസിയായ കൗൺസിൽ ഓഫ് സയന്റിഫിക് ആൻഡ് ഇൻഡസ്ട്രിയൽ റിസർച്ച് അദ്ദേഹത്തിന് 1961 ൽ മെഡിക്കൽ സയൻസിന് നൽകിയ സംഭാവനകൾക്കുള്ള ഏറ്റവും ഉയർന്ന ഇന്ത്യൻ സയൻസ് അവാർഡുകളിലൊന്നായ ശാന്തി സ്വരൂപ് ഭട്നഗർ പ്രൈസ് ഫോർ സയൻസ് ആന്റ് ടെക്നോളജി നൽകി.
അദ്ദേഹം ഈ ബഹുമതി ലഭിച്ച ആദ്യത്തെ ഫിസിഷ്യനായി.
ലോർഹോ എസ് പ്ഫോസെ ഇംഗ്ലീഷ് വിലാസം https://ml.wikipedia.org/wiki/Lorho_S.
_Pfoze
മണിപ്പൂരിൽ നിന്നുള്ള ഒരു ഇന്ത്യൻ രാഷ്ട്രീയക്കാരനാണ് ലോർഹോ എസ് പ്ഫോസെ 2019 ലെ പൊതുതെരഞ്ഞെടുപ്പിൽ ഔട്ടർ മണിപ്പൂർ ലോകസഭാമണ്ഡലത്തിലെ പാർലമെന്റ് അംഗമായി തിരഞ്ഞെടുക്കപ്പെട്ടു .
എ സിബോ പ്ഫോസെ ആണ് പിതാവ്.
ഇംഫാലിലെ റീജിനൽ ഇൻസ്റ്റിറ്റ്യൂട്ട് ഒഫ് മെഡിക്കൽ സയൻസിൽ നിന്നും വൈദ്യശാസ്ത്രബിരുദം ഉണ്ട്.
ല്യൂക്കിസം ല്യൂക്കിസ്റ്റിക്ക് ആയ മാടപ്രാവ് .
കണ്ണുകളും കാലുകളും സ്വാഭാവിക നിറത്തിലാണ്.
ഭാഗികമായി വർണവസ്തു നഷ്ടപ്പെടുന്ന അവസ്ഥയാണ് ല്യൂക്കിസം.
തൊലി, മുടി, തൂവലുകൾ, ചെതുമ്പലുകൾ എന്നിവ വെളുത്തോ നിറം മങ്ങിയോ, അങ്ങിങ്ങായി നിറമുള്ള അവസ്ഥയിലോ  കാണപ്പെടും.
എന്നാൽ കണ്ണുകളിലെ വർണവസ്തു നഷ്ടപ്പെടുന്നില്ല.
ആൽബിനിസത്തിൽ നിന്ന് വ്യത്യസ്തമായി മെലാനിന്റെ മാത്രം കുറവല്ല ല്യൂക്കിസത്തിനു കാരണം.
മറിച്ച് ഒന്നിലധികം തരം വർണ്ണവസ്തുക്കളുടെ കുറവാണ്.
വർണകോശത്തിന്റെ വേർതിരിയലിൽ ഉള്ള തകരാറ് മൂലവും ഭ്രൂണാവസ്ഥയിൽ വർണകോശം ന്യൂറൽ ക്രെസ്റ്റിൽ( neural crest ) നിന്ന് തൊലി, മുടി, തൂവൽ തുടങ്ങിയവയിലേക്ക് കുടിയേറുന്നതിലുള്ള തകരാറുകൾ മൂലം ഉണ്ടാകുന്ന സ്ഥൂലരൂപമാണ് ല്യൂക്കിസം.
ശരീര ഉപരിതലം ഇത് പൂർണമായോ ഭാഗികമായോ  വർണവസ്തുക്കൾ ഉൽപ്പാദിപ്പിക്കാൻ കഴിവുള്ള കോശങ്ങൾ ഇല്ലാതാകുന്നതിന് ഇടയാക്കുന്നു.
എല്ലാ വർണവസ്തുക്കളും വിവിധ ശേഷികളുള്ള ഒരേ പൂർവഗാമി സെൽ ഇനങ്ങളിൽ നിന്ന് വേർതിരിഞ്ഞു വരുന്നതിനാൽ ല്യൂക്കിസം എല്ലാത്തരത്തിലുള്ള വർണവസ്തുക്കളുടെയും കുറവിലേക്ക് നയിക്കാം.
എന്നാൽ ആൽബിനിസത്തിൽ ഇത് മെലനോസൈ റ്റുകൾ നിലനിലവിലുള്ളപ്പോൾ തന്നെ മെലാനിന്റെ ഉല്പാദനം കുറയുന്നതു മൂലമുള്ള മെലാനിൻ വർണവസ്തുവിന്റെ മാത്രം കുറവാണ്.
സാന്തോഫോറുകൾ(xanthophore) പോലുള്ള മറ്റു വർണവസ്തുക്കൾ ഉള്ള സ്പീഷീസുകളിൽ ആൽബിനോകൾ പൂർണമായി വെളുപ്പിനു പകരം മങ്ങിയ മഞ്ഞനിറം ആയിരിക്കും.
പൂർണമായ വർണ അഭാവത്തിനു പകരം സ്വാഭാവികമായ നിറവും രൂപക്രമവും ഉള്ള ജീവിയുടെ ദേഹത്ത്, പ്രാദേശികമായതോ അപൂർണമായതോ ആയ വർണവസ്തുവിന്റെ കുറവ്(hypopigmentation) മൂലമുള്ള ക്രമരഹിതമായ വെളുത്ത പ്രദേശങ്ങൾ ഉള്ള രീതിയിൽ ആണ് ല്യൂക്കിസം സാധാരണയായി കാണുക.
ഭാഗികമായ ല്യൂക്കിസം പുള്ളിക്കുത്തുകൾ ഉള്ള എന്ന അർഥത്തിൽ പൈഡ് അല്ലെങ്കിൽ പൈബാൾഡ്(pied or piebald effect) എന്ന് അറിയപ്പെടുന്നു.
സ്വാഭാവിക നിറമുള്ള തൊലിയും വെളുത്ത തൊലിയും തമ്മിലുള്ള അനുപാതം തലമുറകൾക്കിടയിൽ മാത്രമല്ല, ഒരേ മാതാപിതാക്കളുടെ കുഞ്ഞുങ്ങൾക്കിടയിലും, ഒരുമിച്ച് ജനിച്ച കുഞ്ഞുങ്ങൾക്കിടയിലും ഗണ്യമായി മാറുന്നതായി കാണുന്നു.
കുതിര, പശു, പൂച്ച, നായ, നഗരപ്രദേശങ്ങളെ കാക്കകൾ, പന്തുപാമ്പ് എന്നിവയ്ക്കിടയിൽ ഇത് ശ്രദ്ധാർഹമാണ്.
ആൽബിനിസവും ല്യൂക്കിസവും തമ്മിലുള്ള മറ്റൊരു വ്യത്യാസം കണ്ണിന്റെ നിറമാണ്.
റെറ്റിനൽ പിഗ്മെന്റെഡ് എപ്പിത്തീലിയത്തിലും ഐറിസിലും മെലാനിൻ ഉല്പാദനം ഇല്ലാത്തതു കൊണ്ട് അടിയിലൂടെ പോകുന്ന രക്തക്കുഴലുകളുടെ നിറം പുറത്തേക്ക് കാണുന്നതു കാരണം  ആൽബിനിസം ബാധിച്ച ജീവികളിൽ കണ്ണുകൾ ചുവന്നിരിക്കും.
എന്നാൽ മിക്കവാറും ല്യൂക്കിസ്റ്റിക് ജീവികളിൽ കണ്ണുകളുടെ നിറം സ്വാഭാവികമായിരിക്കും.
റെറ്റിനൽ പിഗ്മെന്റെഡ് എപ്പിത്തീലിയത്തിലെ മെലനോസൈറ്റുകൾ ന്യൂറൽ ക്രെസ്റ്റിൽ നിന്ന് ഉൽഭവിക്കുന്നതല്ല.
മറിച്ച് അവ ഒപ്റ്റിക് കപ്പും പിന്നീട് റെറ്റിനയും രൂപം കൊള്ളുന്ന ന്യൂറൽ ട്യൂബിന്റെ ഭാഗങ്ങളിൽ നിന്നാണ് ഉൽഭവിക്കുന്നത്.
സ്വതന്ത്രമായ ഉൽഭവം ഉള്ളതുകൊണ്ട് തന്നെ ല്യൂക്കിസത്തിന്റെ ജനിതക കാരണം കണ്ണുകളുടെ നിറത്തെ ബാധിക്കുന്നില്ല.
ഉൾപരിവർത്തനം (mutation) സംഭവിച്ചാൽ ല്യൂക്കിസത്തിനു കാരണമാകുന്ന ജീനു കൾ c-kit, mitf  EDNRB എന്നിവയാണ്.
ല്യൂക്കിസ്റ്റിക്, ല്യൂക്കിസം എന്നീ വാക്കുകൾ മെഡിക്കൽ ടെർമിനോളജി യിൽ നിന്ന് ഉൽഭവിച്ചതാണ്.
ല്യൂക്ക്(leuc- ലാറ്റിൻ , leuk- ഗ്രീക്ക് ) എന്ന വാക്കിന്റെ അർത്ഥം വെളുത്തത് എന്നാണ്.
ലൌഹാൻവോരി ദേശീയോദ്യാനം
ലൌഹാൻവോരി ദേശീയോദ്യാനം ( ഫിന്നിഷ് : Lauhanvuoren kansallispuisto ) ഫിൻലാൻറിലെ തെക്കൻ ഒസ്ട്രോബോത്‍നിയ മേഖലയിൽ, കൌഹാജോക്കി, ഇസോജോക്കി എന്നിവയുടെ അതിരിൽ സ്ഥിതിചെയ്യുന്ന ഒരു ദേശീയോദ്യാനമാണ്.
1982 ൽ രൂപീകൃതമായ ഈ ദേശീയോദ്യാനം 53 ചതുരശ്ര കിലോമീറ്റർ 920 ചതുരശ്ര മൈൽ) പ്രദേശത്താണ് സ്ഥിതിചെയ്യുന്നത്.
പൈൻ വനങ്ങൾ, അരുവികൾ ചതുപ്പുകൾ എന്നിവയാണ് ഈ ദേശീയോദ്യാനത്തിലെ സവിശേഷതകൾ.
ല്യാന ബദർ ഇംഗ്ലീഷ് വിലാസം https://ml.wikipedia.org/wiki/Liana_Badr
പാലസ്തീൻ കവിയും നോവലിസ്റ്റും ചലച്ചിത്ര സംവിധായികയുമാണ് ല്യാന ബദർ (ജനനം : 1950).
ജോർദാൻ ബെയ്റൂട്ട് സർവകലാശാലകളിൽ പഠിച്ചു.
1967ലെ ലബനൺ ആഭ്യന്തര കലാപകാലത്ത് സകുടുംമ്പം പലായനം ചെയ്യേണ്ടി വന്നു.
സിറിയ , ട്യുണീഷ്യാ , ജോർദാൻ എന്നിവിടങ്ങളിൽ മാറി മാറി ജീവിച്ചു.
1994ൽ വീണ്ടും ഫലസ്തീനിലെത്തി.
അൽ ഹൂറിയ എന്ന പ്രസിദ്ധീകരണത്തിന്റെ പത്രാധിപരാണ്.
പാലസ്തീൻ സാംസ്കാരിക വകുപ്പിന്റെ സിനിമ ഓഡിയോ - വീഡിയോ വകുപ്പുകളുടെ ചുമതല വഹിക്കുന്നു.
കൃതികൾ കോംപസ് ഓഫ് ദ സൺ ഫ്ലവർ ഹെൽ ഓഫ് ഗോൾഡ് (കഥാ സമാഹാരം) ജെറീകോ സ്റ്റാർസ് ലില്ലീസ് ലൈറ്റ് സിനിമകൾ ഫത്വ : എ ടെയ്ൽ ഓഫ് എ പാലസ്തീനിയൻ പോയറ്റ് .
52 min, 1999.
Zeitounat .
37 min, 2000.
ദ ഗ്രീൻ പോയറ്റ് .
37 min, 2002.
സീജ് .
33 min. 2003 ദ ഗേറ്റ്സ് ആർ ഓപ്പൺ സം ടൈംസ് 2006.
42 min. എ മാച്ച് ഓൺ തേസ്ഡേ ആഫ്റ്റർനൂൺ .
3 min. അൽ ക്വദ് മൈ സിറ്റി .
52 min അവലംബം ↑ പുറം കണ്ണികൾ "Interview with Liana Badr" Archived 2012-03-14 at the Wayback Machine .
, Nisi Magazine , Moa Geistrand, 26 September 2010 "Liana Badr Eye of the Mirror" , Art and Politics Now , January 31, 2010 "The Mothers of the Intifada in Liana Badr's Eye of the Mirror" , The South Atlantic Quarterly , Volume 102, Number 4, Fall 2003, pp. 809–823
ല്യുഡ്വിഗ് ഫോൻ മീസസ് ഇംഗ്ലീഷ് വിലാസം https://ml.wikipedia.org/wiki/Ludwig_von_Mises
ഓസ്ട്രിയൻ സ്കൂളിൽപ്പെട്ട ഒരു സാമ്പത്തിക ശാസ്ത്രജ്ഞനും ക്ലാസിക്കൽ ലിബറൽ ചിന്തകനും സോഷ്യോളജിസ്റ്റുമാണ് ല്യുഡ്വിഗ് ഫോൻ മീസസ് ( Ludwig von Mises ).
ഓസ്ട്രിയയിലെ ഒരു ജൂത കുടുംബത്തിലാാണ് മീസസ് ജനിച്ചത്.
1940കളിൽ നാസിസം ശക്തി പ്രാപിച്ചതോടെ അദ്ദേഹം അമേരിക്കയിലേക്ക് പലായനം ചെയ്തു.
അമേരിക്കൻ ലിബർറ്റേറിയൻ പ്രസ്ഥാനത്തിന്റെ പ്രധാന വക്താക്കളിൽ ഒരാളായിരുരുന്നു അദ്ദേഹം.
ലോർദെ
ന്യൂസിലാൻഡിൽ നിന്നുള്ള ഒരു ഗായികയാണ് ലോർദെ .
വളരെ ചെറുപ്പം മുതലെ ഗായികയാവാൻ തൽപര്യപെട്ടിരുന്ന ലോർദെ  യൂണിവേഴ്സൽ സംഗീത ഗ്രൂപ്പുമായി കരാറൊപ്പിട്ടു.
2013ലാണ് ഇവരുടെ ആദ്യഗാനമായ റോയൽസ് പുറത്തിറങ്ങിയത്.
വളരെയധികം പ്രശസ്തമായ ഈ ഗാനം  ബിൽബോർട് ഹോട്ട് 100 ചാർട്ടിൽ ഒന്നാമതെത്തി.
ഇതോടെ 1987 ശേഷം ഈ നേട്ടം കൈവരിക്കുന്ന ഏറ്റവും പ്രായം കുറഞ്ഞ ആളായി ലോർദെ മാറി.
2013 അവസാനത്തോടെ ആദ്യ ആൽബമായ പ്യൂർ ഹീറോയ്ൻ പുറത്തിറങ്ങിയത്.
രണ്ട് ഗ്രാമി ,ഒരു ബ്രിട്ട് പുരസ്കാരവും 10 ന്യൂസിലാൻഡ് സംഗീത പുരസ്കാരവും അവർക്ക് ലഭിച്ചിട്ടുണ്ട്.
അവലംബം ഔദ്യോഗിക വെബ്സൈറ്റ് ലോർദെ discography at Discogs ലോർദെ discography at MusicBrainz ഇന്റർനെറ്റ് മൂവി ഡാറ്റാബേസിൽ നിന്ന് ലോർദെ
ലോൿപ്രിയ് ഗോപിനാഥ് ബോർഡൊലോയ് അന്താരാഷ്ട്രവിമാനത്താവളം ഇംഗ്ലീഷ് വിലാസം https://ml.wikipedia.org/wiki/Guwahati_International_Airport
ഇന്ത്യയുടെ കിഴക്ക് ഭാഗത്ത് സ്ഥിതി ചെയ്യുന്ന സംസ്ഥാനമായ അസ്സമിലെ ഗുവാഹത്തിയിൽ സ്ഥിതി ചെയ്യുന്ന വിമാനത്താവളമാണ് ലോൿപ്രിയ ഗോപിനാഥ് ബോർഡോലേ അന്താരാഷ്ട്രവിമാനത്താവളം ( IATA : GAU , ICAO : VEGT ) .
ഗുവാഹത്തി അന്താരാഷ്ട്ര വിമാനത്താവളം എന്നും അറിയപ്പെടുന്നു.
മുൻപ് ഇത് ബോർജ്‌ഹർ വിമാനത്താവളം എന്നാണ് അറിയപ്പെട്ടിരുന്നത്.
എയർപോർട്ട് അതോറിറ്റി ഓഫ് ഇന്ത്യയാണ് ഈ വിമാനത്താവളത്തിന്റെ കാര്യങ്ങൾ നോക്കി നടത്തിവരുന്നത്.
ഇത് ഇന്ത്യൻ വായുസേനയുടെ എയർ ബേസ് ആയും ഉപയോഗിക്കുന്നു.
അസ്സമിന്റെ ആദ്യത്തെ മുഖ്യമന്ത്രിയും സ്വാതന്ത്ര്യസമരസേനാനിയുമായിരുന്ന ഗോപിനാഥ് ബോർഡോലോയുടെ പേരിലാണ് ഈ വിമാനത്താവളത്തിന് പേരിട്ടിരിക്കുന്നത്.
സേവനങ്ങൾ അന്തർദേശീയം എയർ ഇന്ത്യ (അഗർത്തല, ഐസ്വാൾ, Dibrugarh, Dimapur, Imphal, Jorhat, Kolkata, Lilabari, Silchar) ഇന്ത്യൻ എയർലൈൻസ് (Bagdogra, Delhi, Imphal, Kolkata) ഇൻഡിഗോ (Chennai, Delhi, Hyderabad, Imphal, Jaipur, Kolkata, Mumbai) ജെറ്റ് എയർവേയ്സ് (Agartala, Bagdogra, Delhi, Jorhat, Kolkata, Mumbai) ജെറ്റ്ലൈറ്റ് (Bangalore, Delhi, Dibrugarh, Imphal, Jorhat, Kolkata, Mumbai) കിംഗ്ഫിഷർ എയർലൈൻസ് (Ahmedabad, Bangalore, Dibrugarh, Hyderabad, Jorhat, Kolkata, Mumbai) operated by കിംഗ്ഫിഷർ റെഡ് (Bagdogra, Delhi, Dibrugarh, Dimapur, Imphal, Jorhat, Kolkata, Lilabari, Silchar) പാരമൌണ്ട് എയർവേയ്സ് (Agartala, Chennai, Kolkata) പവൻ ഹൻസ് (Itanagar, Naharlagun, Shillong, Tawang, Tura) സ്പൈസ് ജെറ്റ് (Ahmedabad, Bagdogra, Bangalore, Delhi, Kolkata, Mumbai, Pune) ഗോ എയർ (Bagdogra, Delhi, Mumbai) അവലംബം പുറത്തേക്കുള്ള കണ്ണികൾ Lokpriya Gopinath Bordoloi International Airport Archived 2015-06-19 at the Wayback Machine .
at Airports Authority of India web site Airport information for VEGT at World Aero Data.
Accident history for GAU at Aviation Safety Network
ല് (തമിഴക്ഷരം)
ല് (തമിഴിൽ: ல் ) തമിഴ് അക്ഷരമാലയിലെ ഒരു അക്ഷരവും, തമിഴ് വ്യഞ്ജനാക്ഷരങ്ങളിലെ 13-ാം മത്തെ അക്ഷരവുമാണിത്..
ലോർസിയ കൂപ്പർ ഇംഗ്ലീഷ് വിലാസം https://ml.wikipedia.org/wiki/Lorcia_Cooper
ഒരു ദക്ഷിണാഫ്രിക്കൻ നടിയും നർത്തകിയുമാണ് ലോർസിയ കൂപ്പർ (ജനനം: 9 നവംബർ 1978).
ജനപ്രിയ ടെലിവിഷൻ പരമ്പരകളായ ലോക്ക്ഡൗൺ, സുലു വെഡ്ഡിംഗ്, ഹേ ബോയ് എന്നിവയിലെ അഭിനയത്തിലൂടെയാണ് അവർ കൂടുതൽ അറിയപ്പെടുന്നത്.
1972 മാർച്ച് 4 ന് ദക്ഷിണാഫ്രിക്കയിലെ കേപ് ടൗണിലാണ് അവർ ജനിച്ചത്.
മണ്ട്ല ഖുമലോയെ അവർ വിവാഹം കഴിച്ചു.
2019-ൽ തൈറോയിഡിൽ വീർത്ത ലിംഫ് നോഡുകളാൽ അവർ കഷ്ടപ്പെട്ടിരുന്നു.
ചികിത്സയ്ക്കായി, അവരുടെ കണ്ണിനു ചുറ്റുമുള്ള പഫ്നെസിനായി കാർബൺ ഡൈ ഓക്സൈഡ് കുത്തിവയ്പ്പുകൾ നടത്തിയിരുന്നു.
അവർക്ക് നാലു വയസ്സുള്ളപ്പോൾ, നൃത്തത്തോടുള്ള അഭിനിവേശം കണ്ട് മാതാപിതാക്കൾ അവരെ ഒരു നൃത്ത ക്ലാസ്സിൽ ചേർക്കുകയും ലാറ്റിൻ അമേരിക്കൻ, ബോൾറൂം തുടങ്ങിയ നൃത്ത മത്സരങ്ങളിൽ പങ്കെടുക്കുകയും ചെയ്തു.
അഞ്ചാം വയസ്സിൽ, ബാൾറൂം, ലാറ്റിൻ അമേരിക്കൻ നൃത്തങ്ങൾക്കായുള്ള പ്രൊവിൻഷ്യൽ ചാമ്പ്യൻഷിപ്പിൽ ആദ്യ മത്സരത്തിൽ വിജയിച്ചു.
എട്ടാമത്തെ വയസ്സിൽ അക്കാദമി ഓഫ് ഡാൻസിൽ ചേർന്നു.
പ്രശസ്ത നൃത്തസംവിധായകനായ ഡെബി ടർണറുടെ കീഴിൽ നൃത്തം അഭ്യസിച്ചു.
പിന്നീട് നോർത്ത് വെസ്റ്റ് ആർട്സ് കൗൺസിലിന്റെ ഡാൻസ് അക്കാദമിയിൽ ചേർന്നു.
അവിടെ അദ്ധ്യാപികയാകാനുള്ള ഭാഗ്യം ലഭിച്ചു.
അവർക്ക് 19 വയസ്സുള്ളപ്പോൾ, എഫ്എൻ‌ബി വീറ്റ ബെസ്റ്റ് ഫീമെയ്ൽ ഡാൻസെർ അവാർഡ് നേടി.
പിന്നീട് SABC2 ചാനലുമായി ചേർന്ന് ഒരു ട്രാവൽ എക്സ്പ്ലോറർ അവതാരകയായി.
ഈ കാലയളവിൽ 2003-ൽ സംപ്രേഷണം ചെയ്ത ആൻഡ്രെ ഒഡെൻഡാൽ സംവിധാനം ചെയ്ത ഹേ ബോയ് എന്ന ചിത്രത്തിൽ 'സിണ്ടി' എന്ന കഥാപാത്രത്തെ അവതരിപ്പിക്കാൻ അവരെ ക്ഷണിച്ചു.
2008-ൽ ykNET- ൽ സംപ്രേഷണം ചെയ്‌ത ഡാൻസ്!
ഡാൻസ്!
നൃത്ത മത്സരത്തിൽ ജഡ്ജിമാരിൽ ഒരാളായിരുന്നു.
2008-ൽ എം-നെറ്റിൽ സംപ്രേഷണം ചെയ്ത 'ഹൈ സ്കൂൾ മ്യൂസിക്കൽ: സ്‌പോട്ട്‌ലൈറ്റ് സൗത്ത് ആഫ്രിക്ക' എന്ന റിയാലിറ്റി മത്സരത്തിൽ നൃത്തസംവിധായികയും വിധികർത്താവുമായിരുന്നു.
2017-ൽ, ലോക്ക്ഡൗൺ എന്ന മ്സൻസി മാജിക് ഷോയിൽ നാലാം സീസണിൽ 'ടൈസൺ' എന്ന കഥാപാത്രത്തെ അവതരിപ്പിച്ചു.
അതേ വർഷം തന്നെ സുലു വെഡ്ഡിംഗ് എന്ന ചിത്രത്തിൽ 'മാരംഗ്' എന്ന വേഷത്തിൽ അഭിനയിച്ചു.
ലോക്ക്ഡൗൺ 2 എന്ന ചിത്രത്തിലെ അഭിനയത്തിന് മികച്ച സഹനടിക്കുള്ള 2019 മാർച്ചിൽ സാഫ്റ്റ അവാർഡ് നേടി.
2020 സെപ്റ്റംബറിൽ ഹൗസ് കീപ്പേഴ്‌സ് എന്ന മൻസാൻസി നാടക പരമ്പരയിൽ 'മഖോണ്ടോ' എന്ന കഥാപാത്രത്തെ അവതരിപ്പിച്ചു.
അവലംബം പുറംകണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് ലോർസിയ കൂപ്പർ
ല്യൂക്കോപ്ലാക്കിയ ഇംഗ്ലീഷ് വിലാസം https://ml.wikipedia.org/wiki/Leukoplakia
ശരീര ഭാഗങ്ങളിൽ വെളുത്ത കട്ടിയുള്ള പാടുകൾ വരുന്ന ത്വക് രോഗമാണ് ല്യൂക്കോപ്ലാക്കിയ.
വായയ്ക്കുള്ളിലെ സ്ലേഷ്മസ്ഥരത്തിലും, നാവിന്മേലുമാണിത് കൂടുതലായി കാണപ്പെട്ടു വരുന്നതെങ്കിലും അപൂർവ്വമായി ദഹന നാളിയിലും, മൂത്ര നാളിയിലും, ഗുഹ്യ ഭാഗത്തും ഇത് കണ്ടു വരാറുണ്ട്.
പൊതുവേ വെള്ള നിറത്തിൽ പാടുകളായാണ് ലൂക്കോപ്ലാക്കിയ കാണപ്പെടാറെങ്കിലും മറ്റ് പല രൂപത്തിലും ഈ രോഗം പ്രത്യക്ഷപ്പെടാം.
കാന്റിഡിയാസിസ്, ലൈക്കൻ പ്ലാനസ് എന്നീ അസുഖങ്ങൾ ല്യൂക്കോപ്ലാക്കിയയുമായി സാമ്യം പുലർത്തുന്നതിനാൽ രോഗ നിർണ്ണയം ബുദ്ധിമുട്ടാണ്.
ല്യൂക്കോപ്ലാക്കിയയുടെ പാടുകൾ എളുപ്പത്തിൽ ചുരണ്ടി കളയാൻ പറ്റുന്നവയല്ല.
പുകവലിയാണ് ല്യൂക്കോപ്ലാക്കിയ വരാനുള്ള പ്രധാന കാരണമായി കണക്കാക്കപ്പെടുന്നത്.
രോഗ നിർണ്ണയം നടത്തി ചികിത്സിച്ചില്ലെങ്കിൽ ല്യൂക്കോപ്ലാക്കിയ ക്യാൻസർ ആയി രൂപാന്തരപ്പെടാനുള്ള സാധ്യത ഏറെയാണ്.
വായ്ക്കകത്തുള്ള ഫംഗൽ ബാധയായ കാന്റീഡിയാസിസ് എന്ന രോഗത്തെ കാന്റീഡിയൽ ല്യൂക്കോപ്ലാക്കിയ എന്നും വിളിക്കാറുണ്ട്.
നാൽപ്പതിനും എഴുപതിനും ഇടയ്ക്കുള്ളവരിലാണ് ഈ രോഗം സാധാരണയായി കാണപ്പെടുന്നത്.
ലോകത്തിൽ 3% ആളുകൾക്കും ഈ രോഗം കണ്ടുവരുന്നു.
സ്ത്രീകളെ അപേക്ഷിച്ച് പുരുഷന്മാരിൽ ഈ രോഗം പിടിപെടാനുള്ള സാധ്യത ഇരട്ടിയാണ്.
പുകവലിക്കു പുറമേ ഹ്യൂമൻ പാപ്പില്ലോമ വൈറസ്, കാന്റിഡ ആൽബിക്കൻസ് ഫംഗസ്സ്, എന്നിവ മൂലവും ല്യൂക്കോപ്ലാക്കിയ ഉണ്ടാവാം.
രോമാവൃത ല്യൂക്കോപ്ലാക്കിയ എന്നത് എച്ച്.ഐ.വി. അണുബാധ ഏറ്റവരിൽ കാണപ്പെടുന്ന ല്യൂക്കോപ്ലാക്കിയയാണ്.
ഇത് ലിംഫോമ എന്ന രക്താർബുദം ഉണ്ടാക്കുന്നു.
പുകവലി നിർത്തലും, മദ്യം ഒഴിവാക്കലുമാണ് പ്രധാന ചികിത്സ.
വെപ്പു പല്ലുകളോ മറ്റോ ഉണ്ടെങ്കിൽ അവ ഒഴിവാക്കുന്നത് സ്ലേഷ്മസ്ഥരത്തിനുള്ള പരിക്ക് കുറയ്ക്കുകയും, ല്യൂക്കോപ്ലാക്കിയ തീവ്രമാക്കാതിരിക്കുകയും ചെയ്യും.
എരിവും പുളിയുമുള്ള ഭക്ഷണം ഒഴിവാക്കുന്നതാണ് അഭികാമ്യം.
ബയോപ്സി ചെയ്ത്, അർബുദ സാധ്യത മനസ്സിലാക്കി പാട് ശസ്ത്രക്രിയ വഴി എടുത്തു കളയുന്നതാണ് സാധാരണ ചികിത്സാ വിധി.
ബീറ്റാ-കരോട്ടീൻ കഴിച്ചാൽ ല്യൂക്കോപ്ലാക്കിയയ്ക്ക് ശമനമുണ്ടാകുമെന്ന് ചില പഠനങ്ങൾ തെളിയിച്ചിട്ടുണ്ട്.
എന്നാൽ വ്യാവസായികാടിസ്ഥാനത്തിൽ ല്യൂക്കോപ്ലാക്കിയയ്ക്കുള്ള മരുന്നായി കരോട്ടീനെ അംഗീകരിച്ചിട്ടില്ല.
അവലംബം Leukoplakia എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
രാമചന്ദ്രൻ കടന്നപ്പള്ളി ഇംഗ്ലീഷ് വിലാസം https://ml.wikipedia.org/wiki/Ramachandran_Kadannappalli
കേരളത്തിലെ ഒരു രാഷ്ട്രീയ പ്രവർത്തകനും കോൺഗ്രസ് (എസ്.) സംസ്ഥാന പ്രസിഡണ്ടും ആണ് കടന്നപ്പള്ളി രാമചന്ദ്രൻ (ജനനം: ജൂലൈ 1 , 1944 - ).
ഇപ്പോഴത്തെ പിണറായി വിജയൻ മന്ത്രിസഭയിൽ തുറമുഖം, പുരാവസ്തു എന്നീ വകുപ്പുകളുടെ ചുമതലയുള്ള മന്ത്രിയാണ് അദ്ദേഹം.
മുമ്പ് 2009 മുതൽ 2011 വരെ വി.എസ്. അച്യുതാനന്ദൻ മന്ത്രിസഭയിൽ ദേവസ്വം മന്ത്രിയുമായിരുന്നു അദ്ദേഹം.
പയ്യന്നൂർ കടന്നപ്പള്ളി ചെറുവാഞ്ചേരിയിൽ പരേതരായ പി.വി. കൃഷ്ണൻ ഗുരിക്കളുടെയും ടി.കെ. പാർവ്വതിയമ്മയുടെയും മൂത്ത മകനായി 1944 ജൂലൈ 1-നാണ് രാമചന്ദ്രൻ ജനിച്ചത്.
എടമന, മാതമംഗലം, മാടായി എന്നിവിടങ്ങളിലെ സ്കൂളുകളിൽ വിദ്യാഭ്യാസം നേടിയ ഇദ്ദേഹം അക്കാലഘട്ടത്തിൽത്തന്നെ കെ.എസ്.യു. പ്രവർത്തകനായി പ്രവർത്തിച്ചു.
1960-ൽ കെ.എസ്.യുവിൻറെ കണ്ണൂർ താലൂക്ക് പ്രസിഡണ്ടായ രാമചന്ദ്രൻ 65-ൽ സംഘടനയുടെ സംസ്ഥാന ജനറൽ സെക്രട്ടറിയായും 69-ൽ സംസ്ഥാന പ്രസിഡണ്ടായും തിരഞ്ഞെടുക്കപ്പെട്ടു.
26-ംമത്തെ വയസ്സിൽ കെഎസ്‌യു സംസ്ഥാന പ്രസിഡന്റായിരിക്കെ 1971-ൽ കാസർകോട്‌ ലോക്സഭാ മണ്ഡലത്തിൽ ഇ കെ നായനാരെ തറപറ്റിച്ച പ്രകടനത്തിലൂടെയാണ്‌ രാമചന്ദ്രൻ കടന്നപ്പള്ളി രാഷ്ട്രീയ കേരളത്തിന്റെ സവിശേഷ ശ്രദ്ധപിടിച്ചുപറ്റിയത്‌.
ജ്യോതിഷപണ്ഡിതൻ പരേതനായ കടന്നപ്പള്ളി കണ്ടോന്താറിൽ പി വി കുഞ്ഞിക്കൃഷ്ണൻ ഗുരുക്കളുടെ മകനായ കടന്നപ്പള്ളി വിദ്യാർഥി സംഘടനാ പ്രവർത്തനത്തിലൂടെയാണ്‌ പൊതുരംഗത്തെത്തിയത്‌.
തിരുവനന്തപുരം ലോ അക്കാദമയിൽ നിയമപഠനം നടത്തവേയാണ്‌ പാർലമെന്റിലേക്ക്‌ മത്സരിച്ചത്‌.
1964-ൽ കെഎസ്‌യു സംസ്ഥാന ജനറൽ സെക്രട്ടറിയായി.
കാസർകോടെ വിജയം കടന്നപ്പള്ളി '77ലും ആവർത്തിച്ചു. കോൺഗ്രസ്‌ പിളർന്നപ്പോൾ 1980-ൽ എൽഡിഎഫിലെത്തി. '81ൽ എ കെ ആന്റണിയും കൂട്ടരും ഇടത് മുന്നണി വിട്ട് കരുണാകരപക്ഷത്തേക്ക്‌ ചേക്കേറിയപ്പോൾ കടന്നപ്പള്ളി എൽഡിഎഫിൽ ഉറച്ചുനിന്നു.
പിന്നീട്‌ പി സി ചാക്കോയും കെ പി ഉണ്ണികൃഷ്ണനുമെല്ലാം കോൺഗ്രസ്‌ ഐയിലേക്ക്‌ മടങ്ങിയപ്പോഴും കടന്നപ്പള്ളി ഇടതുപക്ഷത്തിനൊപ്പം ചാഞ്ചല്യമില്ലാതെ തുടരുകയായിരുന്നു.
'80ൽ ഇരിക്കൂറിൽനിന്ന്‌ നിയമസഭാംഗമായി.
പേരാവൂരിൽനിന്ന്‌ രണ്ടുതവണ നിയമസഭയിലേക്കും 1996-ൽ കണ്ണൂർ മണ്ഡലത്തിൽനിന്ന്‌ ലോക്സഭയിലേക്കും മത്സരിച്ച്‌ പരാജയപ്പെട്ടു.
റിട്ടയേഡ്‌ അധ്യാപിക ടി എം സരസ്വതിയാണ്‌ ഭാര്യ.
ഏകമകൻ മിഥുൻ അവിയൽ സംഗീതസംഘത്തിലെ ഡ്രമ്മറാണ്.
2006-ലെ നിയമസഭാ തെരഞ്ഞെടുപ്പിൽ എടക്കാട്‌ മണ്ഡലത്തിൽ നിന്ന്‌ യുഡിഎഫ്‌ പിന്തുണച്ച ഡിഐസി സ്ഥാനാർഥിയായ കെ സി കടമ്പൂരാനെ 30672 വോട്ടിന്‌ ജയിച്ചു.
2009 ആഗസ്ത്‌ 17-ന്‌ വി എസ്‌ മന്ത്രിസഭയുടെ പുനസംഘടനാവേളയിലാണ്‌ ആദർശരാഷ്ട്രീയത്തിന്റെ പ്രതീകമായി അറിയപ്പെടുന്ന കടന്നപ്പള്ളി ദേവസ്വം, പ്രിന്റിങ്‌ ആന്റ്‌ സ്റ്റേഷനറി വകുപ്പുകളുടെ മന്ത്രിയായി ചുമതലയേറ്റത്‌.
കോൺഗ്രസ്‌ എസിന്റെ സംസ്ഥാന പ്രസിഡന്റാണ്‌ കടന്നപ്പള്ളി.